 Wasiirka wasaaradda horumarinta biyaha Jamhuuriyadda Somaliland mudane Saleebaan Yuusuf Cali Koore oo isaguna goobtaasi hadal ka jeediyey ayaa tilmaamay inuu wax badan ka tari doono baahidii bulshada deegaanku u qabeen helitaanka biyo nadiifa waxaanu yidhi Mashruucani waxaa uu wax weyn u yahay dalka iyo dadka, waxaanu dan u yahay deegaanka gobolka Gabiley, waxaanu dangaara u sii yahay deegaanka Ilinta iyo nawaaxiga ku oodan, madaxweynaha qaranka Somaliland iyo xukuumaddiisuba waxaa ay isla qaateen in qorshe laga yeesho sidii loo qabanlahaa biyaha roobka ee sida macno-darada ah inoo dhaafaya, aad iyo aad ayaanu mar labaad ugu celinaynaa karaamo iyo sharaf ixtiraam iyo cisi mashaariicda ay deegaanadani ka hirgalisay hayadda Pharo Foundation waa qaar bulshada taabanaya baahidii deegaanka waad ka jawaabteen waxaanu rajeynaynaa inaad baahiyo kale oo fara badan aad ka jawaabi doontaan, mashruucanina waxaa bulshada ugu deeqay hayaddan Pharo Foundation 